M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo F 1/1/2025

**Rámcová dohoda č. 646/2024 „Odborná starostlivosť o dreviny – orezávanie a asanácia stromov v meste Šaľa, vrátane odvozu a zhodnotenia biologicky rozložiteľného odpadu“**

Návrh na uznesenie:

Mestské zastupiteľstvo v Šali

## prerokovalo

Rámcovú dohodu č. 646/2024 „Odborná starostlivosť o dreviny – orezávanie a asanácia stromov v meste Šaľa, vrátane odvozu a zhodnotenia biologicky rozložiteľného odpadu“,

1. **berie na vedomie**
2. výsledok verejného obstarávania na dodanie služieb s názvom: „Odborná starostlivosť o dreviny – orezávanie a asanácia stromov v meste Šaľa, vrátane odvozu a zhodnotenia biologicky rozložiteľného odpadu“,
3. Rámcovú dohodu č. 646/2024 „Odborná starostlivosť o dreviny – orezávanie a asanácia stromov v meste Šaľa, vrátane odvozu a zhodnotenia biologicky rozložiteľného odpadu“ uzatvorenú v zmysle § 269 ods. 2 zákona č. 513/1991 Zb. Obchodného zákonníka v znení neskorších predpisov s dodávateľom BUKO s.r.o., so sídlom   
   F. Kráľa 4, 927 15 Šaľa, IČO: 50367200, DIČ: 2120295793.

**Spracovala: Predkladá:**

Ing. Gabriela Braníková v. r. Ing. Gabriela Braníková v. r.

referentka referátu ŽP referentka referátu ŽP

Prerokované v komisii životného prostredia, verejného poriadku a bezpečnosti 28. januára 2025

Predložené mestskému zastupiteľstvu 13. februára 2025

Dôvodová správa:

V zmysle § 4 bod 4 Zásad hospodárenia s majetkom mesta Šaľa schválených Uznesením Mestského zastupiteľstva v Šali č. 7/2023 – III. dňa 26. 10. 2023 MsZ prerokováva zmluvné kontrakty (zákazky na dodanie tovaru, služieb a stavebných prác), ktoré sú výsledkom podlimitných a nadlimitných zákaziek podľa osobitného predpisu (Zákon o verejnom obstarávaní).

Zároveň Mestské zastupiteľstvo v Šali prerokováva výsledky verejných obstarávaní a prerokováva zmluvné kontrakty vo výške

* nad 10 tis. EUR pre dodávky tovarov a služieb,
* nad 20 tis. EUR pre dodávky stavebných prác

v zmysle §11 bod 6. písm. b) a písm. d) Štatútu Mesta Šaľa schváleného Uznesením Mestského zastupiteľstva v Šali č. 12/2011 – VI. zo dňa 8.12.2011.

**Na základe uvedeného predkladáme mestskému zastupiteľstvu na prerokovanie:**

* výsledok verejného obstarávania na dodanie služieb „Odborná starostlivosť o dreviny – orezávanie a asanácia stromov v meste Šaľa, vrátane odvozu a zhodnotenia biologicky rozložiteľného odpadu a
* Rámcovú dohodu č. 646/2024 zo dňa 1.10.2024.

Predpokladaná hodnota zákazky na dodane služieb : 196 815,63 EUR bez DPH

Dĺžka trvania rámcovej dohody: **36 mesiacov**

Použitý postup-podlimitná zákazka s výzvou na predkladanie ponúk realizovaná prostredníctvom IS EVO podľa § 108 ZVO. Výzva na predkladanie ponúk bola zaslaná dňa 06.09.2024. Termín na predloženie ponúk bol do 20.9.2024.

Počet predložených ponúk: 3

**Zoznam uchádzačov a návrh na plnenie kritérií (ponuka):**

|  |  |
| --- | --- |
| **Obchodné meno/názov uchádzača** | **Návrh na plnenie kritéria v Eur**  **s DPH** |
| BUKO s. r. o., F. Kráľa 1862/4, 927 05 Šaľa IČO: 50 367 200 | 255 420, Eur |
| Ing. Ľ.Augustín Platan Plus, Na Rovni 2,Zvolen, IČO: 41 191 315 | 307 458 Eur |
| Jozef Sklenár, Dolná Marikova č.82,018 02 IČO: 43 965 733 | 275 364 Eur |

Hodnotenie bolo uskutočnené reverzným postupom, t. j. posúdenie splnenia podmienok účasti bolo vykonané u uchádzača s najnižšou ponukovou cenou. Uchádzač BUKO s.r.o. splnil podmienky účasti a podmienky na predkladanie ponúk.

Identifikácia úspešného uchádzača: BUKO s.r.o., F. Kráľa 4, Šaľa IČO: 50 367 200

**Výsledok:**

Mesto Šaľa na základe výsledku verejného obstarávania uzatvorilo Rámcovú dohodu č. 646/2024, ktorá bola zverejnená v centrálnom registri zmlúv dňa 1.10.2024 a dohoda nadobudla účinnosť dňa 2.10.2024.

Link na zverejnenú rámcovú dohodu v centrálnom registri zmlúv:

https://www.crz.gov.sk/zmluva/9836191/

Stanovisko právnika mesta k rámcovej dohode – súhlasné**.**

Stanovisko komisie ŽP, verejného poriadku a bezpečnosti zo dňa 28.1.2025:

Komisia prerokovala materiál a zobrala na vedomie

**Príloha:**

Rámcová dohoda č. 646/2024