Mestské zastupiteľstvo v Šali na základe ustanovenia § 11 ods. 4 písm. a) zákona SNR č. 369/1990 Zb. o obecnom zriadení v znení neskorších predpisov v spojení s ustanovením § 9 ods. 1 zákona SNR č. 138/1991 Zb. o majetku obcí v znení neskorších predpisov

určuje tento

**D o d a t o k  č. 3**

**k internému predpisu mesta**

**„Zásady hospodárenia s majetkom mesta Šaľa“**

**Čl. I**

Interný predpis mesta „Zásady hospodárenia s majetkom mesta Šaľa“ účinný od 1. novembra 2023 v znení jeho Dodatku č. 1, ktorý nadobudol účinnosť dňa 1.5.2024 a v znení jeho Dodatku č. 2, ktorý nadobudol účinnosť dňa 1.7.2024, sa mení a dopĺňa nasledovne:

1. V § 4 ods. (2) písm. d) sa na konci pred čiarkou pripája táto veta:

„alebo aj za nižšie nájomné v prípade, ak ide o nájom na podporu všeobecne prospešných služieb3a“

Poznámka pod čiarou k odkazu 3a znie:

„3a Napríklad § 2 ods. 2 zákona č. 213/1997 Z.z. o neziskových organizáciách poskytujúcich všeobecne prospešné služby.“

1. V § 4 ods. (2) písm. e) sa na konci pred čiarkou dopĺňa veta:

„alebo aj za nižšie nájomné v prípade, ak ide o nájom na podporu všeobecne prospešných služieb3a“

1. V § 4 ods. (2) písm. k) sa slová „c) a e)“ nahrádzajú slovami „c), e), a g)“.
2. V § 4 ods. (2) sa za písm. t) vkladá nové písm. u), ktoré znie:

„nájom majetku mesta obstaraného z verejných prostriedkov podľa osobitných predpisov4a, ak ich poskytnutie bolo podmienené povinnosťou mesta zabezpečiť využitie tohto majetku v súlade s podmienkami, za ktorých sa verejné prostriedky poskytli, ak tento majetok nie je zverený do správy správcovi,“

Poznámka pod čiarou k odkazu 4a znie:

„4a Napríklad zákon č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, zákon č. 368/2021 Z.z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov, zákon č. 121/2022 Z.z. o príspevkoch z fondov Európskej únie a o zmene a doplnení niektorých zákonov v znení neskorších predpisov.“

Doterajšie písm. u) sa označuje ako písm. v).

1. V § 4 ods. (3) písm. r) znie:

„zriadenie vecného bremena na nehnuteľnostiach vo vlastníctve mesta napr. v prípadoch inžinierskych sietí (kanalizácia, voda, plyn, telekomunikácie, elektrické rozvody a pod.), zriadenie vecného bremena v prípade práva prechodu pešo, vozidlom apod., zriadenie záložného práva, v súlade s § 19 týchto Zásad,“

1. V § 4 ods. (3) písm. s) znie:

„zriadenie vecného bremena v prospech mesta ako oprávneného z vecného bremena s finančným plnením vyšším ako 5 000,- EUR,“

1. Poznámka pod čiarou k odkazu 10 znie:

„10 Všeobecne záväzné nariadenie mesta Šaľa č. 8/2024 o podmienkach nájmu a užívania nájomných bytov vo vlastníctve mesta Šaľa v platnom znení.“

1. V § 4 ods. (7) sa za písm. f) vkladá nové písm. g), ktoré znie:

„uzatvoriť nájomnú zmluvu ohľadom majetku mesta v správe obstaraného z verejných prostriedkov podľa osobitných predpisov4a, ak ich poskytnutie bolo podmienené povinnosťou mesta zabezpečiť využitie tohto majetku v súlade s podmienkami, za ktorých sa verejné prostriedky poskytli s predchádzajúcim súhlasom primátora mesta.“

1. V § 6 ods. (5) znie:

„Cenovú ponuku môže záujemca podávať elektronicky alebo v listinnej podobe. Cenová ponuka musí byť riadne označená spôsobom uvedeným v zverejnenom zámere prevodu majetku mesta formou priameho predaja. Pre elektronické doručovanie cenových ponúk bude v kritériách na podanie cenových ponúk uvedená konkrétna e-mailová adresa.“

Poznámka pod čiarou k odkazu 16 sa vypúšťa.

1. V § 6 ods. (6) znie:

„Doručené cenové ponuky vyhodnotí mestské zastupiteľstvo a rozhodne o priamom predaji majetku mesta záujemcovi, ktorý ponúkol najvyššiu cenu alebo odmietne všetky cenové ponuky.“

1. V § 6 sa za odsek (6) vkladá nový odsek (7), ktorý znie:

„Mestský úrad zabezpečí mlčanlivosť o údajoch z doručených cenových ponúk až do uplynutia lehoty na ich predkladanie. Mestský úrad zároveň zabezpečí zverejnenie všetkých doručených cenových ponúk do 10 pracovných dní od uplynutia lehoty na ich predkladanie po dobu minimálne 30 dní na úradnej tabuli mesta a na webovom sídle mesta.“

1. V § 10 ods. (2) písm. e) sa na konci pred čiarkou dopĺňa veta: „vrátane e-mailovej adresy pre elektronické doručovanie súťažných návrhov“.
2. V § 11 odsek (1) znie:

„Súťažný návrh môže uchádzač podávať elektronicky alebo v listinnej podobe. Súťažný návrh musí byť riadne označený spôsobom určeným vyhlasovateľom. Súťažný návrh nemožno meniť ani dopĺňať. Pre elektronické doručovanie súťažných návrhov bude v podmienkach OVS uvedená konkrétna e-mailová adresa.“

1. V § 11 odsek (2) znie:

„Súťažné návrhy doručované elektronicky musia byť riadne označené spôsobom určeným vyhlasovateľom v súťažných podmienkach.“

1. V § 11 odsek (4) znie:

„Zapisovateľ súťažnej komisie OVS všetky doručené súťažné návrhy zapíše do zoznamu doručených súťažných návrhov a označí ich poradovým číslom, dátumom a časom doručenia.“

1. V § 11 odsek (5) znie:

„Do termínu vyhodnotenia súťažných návrhov sú súťažné návrhy doručené elektronicky ako aj súťažné návrhy doručené v listinnej podobe uschované ako dôverné. Mestský úrad zabezpečí mlčanlivosť o údajoch z doručených súťažných návrhov až do uplynutia lehoty na ich predkladanie.“

1. § 12 vrátane nadpisu znie:

**„§ 12**

**Vyhodnotenie súťažných návrhov**

1. Vyhodnotenie súťažných návrhov vykonáva súťažná komisia OVS určená podľa § 9 ods. 1 v spojení s ust. § 9 ods. 6 týchto Zásad.
2. Deň vyhodnotenia súťažných návrhov je spravidla totožný s dňom, do ktorého je možné súťažné návrhy podávať.
3. Na vyhodnotení súťažných návrhov sa môžu zúčastniť aj uchádzači OVS, pokiaľ je to uvedené v súťažných podkladoch (vo vyhlásení OVS, v súťažných podmienkach OVS).
4. Súťažná komisia OVS po oboznámení sa so všetkými doručenými súťažnými návrhmi skontroluje formálnu úplnosť súťažných návrhov.
5. Komisia nevyhodnotí podané súťažné návrhy uchádzačov OVS, ak nesplnili súťažné podmienky alebo ak boli doručené po uplynutí lehoty na predkladanie návrhov.
6. Súťažná komisia OVS podľa schválených súťažných podmienok OVS vyhodnotí najvýhodnejší súťažný návrh, určí poradie uchádzačov OVS a víťazného uchádzača OVS.
7. Z vyhodnotenia súťažných návrhov zapisovateľ súťažnej komisie OVS spíše zápisnicu, ktorá musí obsahovať tieto údaje:
8. súťažné podmienky OVS,
9. zloženie členov súťažnej komisie OVS a informáciu o tom, či boli prítomní pri vyhodnotení súťažných návrhov,
10. zoznam uchádzačov OVS,
11. informáciu o neporušenosti súťažných návrhov doručených v zalepenej obálke a informáciu o doručených súťažných návrhoch elektronicky,
12. či boli návrhy formálne úplné,
13. zoznam nevyhodnotených návrhov a dôvod ich nevyhodnotenia,
14. vyhodnotenie ponúk podľa kritérií pre hodnotenie a výber najvýhodnejšieho návrhu,
15. výsledky vyhodnotenia s uvedením poradia súťažných návrhov,
16. iné závažné skutočnosti,
17. podpisy prítomných členov súťažnej komisie OVS.
18. Za úplnosť a správnosť zápisnice z vyhodnotenia súťažných návrhov je zodpovedný predseda súťažnej komisie OVS.
19. Zápisnicu z vyhodnotenia súťažných návrhov spolu s doručenými súťažnými návrhmi mestský úrad zverejní na úradnej tabuli mesta a internetovej stránke mesta do 10 pracovných dní od uplynutia lehoty na predkladanie súťažných návrhov po dobu minimálne 30 dní.“
20. V § 13 ods. (2) sa na konci pripájajú tieto vety: „Súťažné návrhy doručené po lehote na predkladanie súťažných návrhov v listinnej podobe vráti vyhlasovateľ OVS uchádzačom OVS neotvorené. Uchádzačom OVS, ktorí doručili súťažné návrhy OVS po lehote na predkladanie súťažných návrhov elektronicky, zašle vyhlasovateľ OVS elektronicky oznámenie o tom, že ich súťažné návrhy neboli z uvedeného dôvodu v OVS vyhodnocované.“
21. V § 14 ods. (2) sa za písm. f) vkladá nové písm. g), ktoré znie:

„prevod bytu v bývalom dome s opatrovateľskou službou - bytovom dome na ul. V. Šrobára s.č. 572, do vlastníctva nájomcu tohto bytu v prípade, ak nájomca tohto bytu nespĺňa podmienky na prednostný prevod tohto bytu podľa osobitného predpisu5.“

1. V § 16 ods. (5) sa za písmeno h) dopĺňa nové písmeno i), ktoré znie:

„nájom stavby alebo nebytového priestoru vo vlastníctve mesta spojený s technickým zhodnotením majetku mesta žiadateľom v súlade s ust. § 17 ods. 5 a 6 týchto Zásad.“

1. V § 16 sa za odsek (5) vkladá nový odsek (6), ktorý znie:

„Mesto a správcovia sú povinní pri prenechávaní majetku mesta do nájmu určiť výšku nájomného podľa osobitného predpisu22. V prípade nájmu podľa ust. § 4 ods. 2 písm. d), písm. e) a písm. u) týchto Zásad primátor mesta zároveň rozhodne o výške nájomného.“

Doterajšie odseky č. (6) až (16) sa označujú ako odseky (7) až (17)

1. V § 16 v odseku (7) uvádzacia veta pred bodkočiarkou znie:

„Pri nájme majetku mesta z dôvodu hodného osobitného zreteľa môže byť uznesením mestského zastupiteľstva znížené nájomné v prípadoch, ak:“

1. V § 17 ods. (3) sa na konci pripája táto veta:

„Ak ide o nájom na podporu všeobecne prospešných služieb3a alebo nájom majetku mesta obstaraného z verejných prostriedkov podľa osobitných predpisov4a, ak ich poskytnutie bolo podmienené povinnosťou mesta zabezpečiť využitie tohto majetku v súlade s podmienkami, za ktorých sa verejné prostriedky poskytli, možno dohodnúť nájomné aj v nižšej sume.“

1. V § 17 ods. 4 sa na konci pripája táto veta:

„Ak ide o krátkodobý nájom alebo nájom hnuteľnej veci, ktorej zostatková hodnota je nižšia ako 3500,- EUR na podporu všeobecne prospešných služieb3a alebo nájom majetku mesta obstaraného z verejných prostriedkov podľa osobitných predpisov4a, ak ich poskytnutie bolo podmienené povinnosťou mesta zabezpečiť využitie tohto majetku v súlade s podmienkami, za ktorých sa verejné prostriedky poskytli, možno dohodnúť nájomné aj v nižšej sume.“

**Čl. II**

Tento Dodatok č. 3 k Zásadám hospodárenia s majetkom mesta Šaľa nadobúda účinnosť dňom 1.3.2025.

Mgr. Jozef Belický

primátor mesta